ทะเลนองเลือด เกาะแฟโรเริ่มฤดูฆ่าวาฬ นักอนุรักษ์วอนเลิกได้แล้ว
หมู่เกาะแฟโรในเดนมาร์ก ฆ่าฝูงวาฬจนทะเลเปลี่ยนเป็นสีเลือด นักอนุรักษ์วอนยุติการกระทำที่โหดเหี้ยมน้ำทะเลบนหมู่เกาะแฟโร ของเดนมาร์ก ได้เปลี่ยนเป็นสีแดงฉานหลังผู้คนท้องถิ่นเชือดวาฬในทะเล และนำซากมาวางเรียงรายบนชายหาด เป็นสิ่งที่องค์กรด้านอนุรักษ์สัตว์ขนานนามว่าเป็นการกระทำที่ป่าเถื่อน ซึ่งเกาะแห่งนี้ได้มีการฆ่าวาฬเป็นประจำทุกปีโดยไม่มีมาตรการใดๆ มาควบคุม โดยในปีนี้มีวาฬถูกฆ่าตายไปแล้วกว่า 250 ตัวขณะที่รัฐบาลท้องถิ่นของเกาะระบุว่าการล่าวาฬลักษณะนี้ถือเป็นประเพณีของพวกเขา โดยผู้ที่อาศัยบนเกาะเล็กๆ แห่งนี้ได้รับประทานเนื้อวาฬมาอย่างยาวนานกว่าพันปีภาพการล่าวาฬที่สร้างความสะเทือนใจให้แก่ผู้รักสัตว์ ไม่ได้เกิดขึ้นที่บนเกาะแฟโรเท่านั้น แต่ในประเทศในแถบเอเชียอย่างญี่ปุ่นได้มีการล่าวาฬมาอย่างยาวนานเช่นกัน ทำให้เกิดการถกเถียงเกี่ยวกับข้อขัดแย้งระหว่างการล่าวาฬที่ถูกมองว่าเป็นสิ่งที่โหดเหี้ยมป่าเถื่อนกับประเพณีล่าวาฬที่มีมาอย่างยาวนานที่มา:Sea Shepherd UK Rojakdaily The Sun
หมู่เกาะแฟโรในเดนมาร์ก ฆ่าฝูงวาฬจนทะเลเปลี่ยนเป็นสีเลือด นักอนุรักษ์วอนยุติการกระทำที่โหดเหี้ยม 
วาฬ,อนุรักษ์,เกาะแฟโร,ฤดูฆ่าวาฬ,ฆ่าวาฬ,ข่าวต่างประเทศ